
U  I M E  R E P U B L I K E  H R V A T S K E

P R E S U D A


	Općinski sud u Puli-Pola, po sutkinji Ani Cvečić Hoxha, uz sudjelovanje Katje Blašković, kao zapisničarke, u prekršajnom postupku povodom optužnog prijedloga Policijske uprave Istarske, Policijske postaje Pula, KLASA: 211-07/22-5/19995, URBROJ: 511-08-21-22-1, od 9. prosinca 2022. protiv okrivljenih Saše Cvetkovića i Sretena Galića, zbog prekršaja iz članka 6. stavak 1. Zakona o prekršajima protiv javnog reda i mira („Narodne novine“ broj: 5/90., 30/90., 47/90., 29/94., 114/22. i 47/23.), na temelju članka 181. točka 5. Prekršajnog zakona („Narodne novine“ br. 107/07., 39/13., 157/13., 110/15. , 70/17., 118/18., 114/22. i 86/26. -  dalje u tekstu: PZ), 25. kolovoza 2026. 

p r e s u d i o  j e

	Protiv okrivljenog Saše Cvetkovića, OIB: 88721433169, rođenog 29. kolovoza 1991. u Puli, s prebivalištem u Puli, Ulica Sergijevaca 2, 

i

	protiv okrivljenog Sretena Galića, OIB: 16016296400, rođenog 29. kolovoza 1991. u Puli, s prebivalištem u Puli, 43. Istarske divizije 23.,

o d b i j a  s e  o p t u ž b a

I	da bi 29. srpnja 2022. u 5:30 sati u Puli, Park Franje Josipa I, narušavali javni red i mir na naročito drzak i bezobrazan način tako što su se verbalno sukobili zbog korištenja klupe za sjedenje u parku, kojom prilikom su glasno vikali jedan na drugoga riječima „jebem ti mater, đubre jedno, šta ti imaš ulaziti u moj prostor, ovo je moj prostor“, te se međusobno vrijeđali pogrdnim riječima i psovkama, nakon čega su se i fizički sukobili na način da su se počeli naguravati i bacati staklene pivske boce jedan na drugoga, kojom prilikom je Saša zadobio vidnu ozljedu na glavi u vidu posjekotine, dok je Sreten zadobio posjekotinu na prstu lijeve ruke. Od strane policijskih službenika izdano im je upozorenje i naredba da prestanu sa narušavanjem javnog reda i mira na što se Saša oglušio i nastavio vikati,
	čime su počinili prekršaj iz članka 6. Zakona o prekršajima protiv javnog reda i mira, kažnjiv po istom članku istog Zakona.

II	Na temelju članka 140. stavak 2. PZ, troškovi prekršajnog postupka iz članka 138. stavak 2. točka 2. do 5. i točka 7. padaju na teret proračunskih sredstava suda.

Obrazloženje

1.	Iz predmetnog optužnog prijedloga proizlazi da je vrijeme počinjenja prekršaja 29. srpnja 2022.

2.	Na temelju članka 13. PZ prekršajni progon zastarijeva nakon četiri godine, a taj rok počinje teći danom počinjenja prekršaja.

3.	S obzirom na navedeno, u ovom je predmetu valjalo utvrditi nastup zastare prekršajnog progona i donijeti presudu kojom se optužba odbija.

4.	Odluka o troškovima postupka temelji se na odredbi članka 140. stavak 2. PZ, kojom je propisano da se u slučaju donošenja presude kojom se optužba odbija, troškovi prekršajnog postupka padaju na teret proračunskih sredstava Suda.

5.	Slijedom navedenog, odlučeno je kao u izreci.

U Puli, 25. kolovoza 2026.

Sutkinja
Ana Cvečić Hoxha, v.r. 










UPUTA O PRAVU NA ŽALBU:
Protiv ove presude ovlaštene osobe mogu podnijeti žalbu u roku od osam dana od dana dostave prijepisa presude. Žalba se podnosi ovom sudu u dovoljnom broju primjeraka za prvostupanjski i drugostupanjski sud, a o žalbi odlučuje Visoki prekršajni sud Republike Hrvatske.

DNA:
1. okrivljenicima
2. ovlaštenom tužitelju

